Shayxontohur tumanida KIA va Malibu avtomobillari ishtirokida YTH sodir bo‘ldi. Haydovchilarning biri jarohat olib, shifoxonaga yotqizilgan. Foto: Videodan kadr 27 yanvar kuni Toshkent shahri Shayxontohur tumanida ikkita avtomobil ishtirokida YTH sodir bo‘ldi. Bu haqda poytaxt IIBB YHXB axborot xizmati xabar berdi. Soat 21:00 da tumanning Ko‘kcha darvoza ko‘chasi «Mumtoz» tuyxonasi qarshisida 29 yoshli haydovchi boshqaruvidagi KIA avtomashinasi Malibu-2 bilan to‘qnashgan. Hodisa oqibatida ikkinchi avtomobil haydovchisi jarohat olib, shifoxonaga yotqizilgan. Uning shaxsiga aniqlik kiritilmoqda. Foto: Toshkent shahri YHXB Holat bo‘yicha shahar YHXB tomonidan surishtiruv ishlari olib borilmoqda. Foto: Videodan kadr 26 yanvar kuni ham Chilonzor buyum bozori qarshisida Spark va Malibu avtomobillari to‘qnashib, Spark haydovchisi voqea joyida vafot etgan, bir yo‘lovchi shifoxonaga yotqizilgandi.